শুক্রবার ভোর রাত ২টার সময় দু’টি মোটরসাইকেলযোগে চারজন মোটরসাইকেল আরোহীকে কেসি রোডস্থ চেকপোস্টের দিকে আসতে দেখে থামানোর সংকেত দেয়া হয়। প্রথম মোটরসাইকেল আরোহীরা পুলিশের চেকপোস্টের উপর ককটেল ছুড়ে এবং গুলিবর্ষণ করে। পুলিশ আত্মরক্ষার্থে পাল্টা গুলি চালায়। গুলি বিনিময় শেষে ঘটনাস্থলে দু’জনকে গুলিবিদ্ধ অবস্থায় পড়ে থাকতে দেখা যায়। তাৎক্ষণিক আহতদের উদ্ধার করে চিকিৎসার জন্য শ্রীনগর উপজেলা স্বাস্থ্য কমপ্লেক্সে নিয়ে গেলে কর্তব্যরত চিকিৎসক তাদের মৃত বলে ঘোষণা করে।